CELEX: 52017PC0635
Language: lt
Date: 2017-11-03
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi pagal Transporto bendrijos steigimo sutartį įsteigtoje Ministrų taryboje

EUROPOS KOMISIJA
            Briuselis, 2017 11 03
            COM(2017) 635 final
            2017/0278(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi pagal Transporto bendrijos steigimo sutartį įsteigtoje Ministrų taryboje
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO DALYKAS
            
            
               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Europos Sąjungos vardu pagal Transporto bendrijos steigimo sutartį (toliau – Sutartis) įsteigtoje Ministrų taryboje dėl numatomo sprendimo dėl Transporto bendrijos nuolatinio sekretoriato (toliau – sekretoriatas) būstinės priėmimo.
            
            
               2.PASIŪLYMO APLINKYBĖS
            
            
               2.1.Transporto bendrijos steigimo sutartis
            
            
               2017 m. liepos 12 d. Trieste vykusiame Vakarų Balkanų šešeto aukščiausiojo lygio susitikime Sutarties su Vakarų Balkanų šalimis (Albanija, Bosnija ir Hercegovina, Kosovu
                  1* (toliau – Kosovas), buvusiąja Jugoslavijos Respublika Makedonija, Juodkalnija ir Serbija) versiją anglų kalba pasirašė visos šalys, išskyrus Bosniją ir Hercegoviną, o ši Sutarties tekstą pasirašė 2017 m. rugsėjo 18 d. Briuselyje. Sutarties versijas kitomis kalbomis šalys pasirašė 2017 m. spalio 9 d. Pasirašyta Sutartis laikinai taikoma pagal jos 41 straipsnio 3 dalį. Sąjungai Sutartis laikinai taikoma remiantis Tarybos sprendimu dėl Transporto bendrijos steigimo sutarties pasirašymo Europos Sąjungos vardu ir laikino taikymo
                  2
               .
            
            
               Europos Sąjunga yra viena iš Sutarties šalių.  
            
            
               2.2.Ministrų taryba
            
            
               
                  Sutarties 21 straipsniu įsteigta Ministrų tarybai pavesta užtikrinti, kad būtų pasiekti Sutartyje nustatyti tikslai. Ministrų tarybos atsakomybė:
               
            
            
               –a) nustatyti bendras politikos gaires;
            
            
               –b) peržiūrėti Sutarties įgyvendinimo pažangą, be kita ko, imtis tolesnių veiksmų, susijusių su socialiniame forume pateiktais pasiūlymais;
            
            
               –c) teikti nuomones dėl sekretoriato direktoriaus skyrimo;
            
            
               –d) priimti sprendimą dėl sekretoriato būstinės.
            
            
               
                  Ministrų tarybą sudaro po vieną kiekvienos susitariančiosios šalies atstovą. Stebėtojų teisėmis gali dalyvauti visos ES valstybės narės. Jei nenustatyta kitaip, Ministrų tarybos sprendimai priimami bendru sutarimu.
               
            
            
               2.3.Numatomas Ministrų tarybos aktas
            
            
               
                  Ministrų taryba pirmajame posėdyje turi priimti sprendimą dėl Sutarties 28 straipsniu įsteigto sekretoriato būstinės. Šis sprendimas bus ypač svarbus tam, kad Sutartis būtų įgyvendinta laiku.
               
               
                  Iš tiesų sprendimas dėl sekretoriato būstinės žymi pirmą esminį veiksmingo Sutarties įgyvendinimo etapą. Pagrindinė sekretoriato funkcija bus padėti užtikrinti Sutarties įgyvendinimą, taigi yra ypač svarbu, kad jis galėtų pradėti veikti kuo greičiau. Jei pritars Europos Sąjunga, atsižvelgiant į visų regiono partnerių preliminarų politinį susitarimą, Ministrų taryboje greičiausiai bus pasiektas Sutarties 21 straipsnio d punkte nustatytas reikiamas bendras sutarimas sekretoriato būstinę įkurdinti Belgrade. 
               
               
                  Numatomas sprendimas taps teisiškai privalomas šalims pagal Sutarties 21 straipsnio d punktą, kuriuo remiantis Ministrų taryba „priima sprendimą“ dėl sekretoriato būstinės.
               
            
            
               3.POZICIJA, KURIOS TURI BŪTI LAIKOMASI SĄJUNGOS VARDU
            
         
         
            
               Siūloma pritarti tam, kad nuolatinio sekretoriato būstinė būtų Belgrade. Šiam pasirinkimui iš esmės pritaria Pietryčių Europos šalys, be to, Belgradas yra vienos iš tų šalių teritorijoje, todėl tai galėtų padėti sėkmingai įgyvendinti Sutartį.
            
            
               Šiuo atžvilgiu reikia priminti, kad Sutartis yra vienas iš elementų, galinčių padėti stiprinti regioninį bendradarbiavimą Vakarų Balkanuose, – tai plačiau paaiškinta Komisijos pasiūlyme dėl Tarybos sprendimo dėl Sutarties pasirašymo (COM(2017) 324 final, skirsnis „Bendrosios aplinkybės“).  
            
            
               Pagal Sutarties 21 straipsnio d punktą Ministrų taryba bendru sutarimu turi priimti sprendimą dėl sekretoriato būstinės. Kadangi Sąjunga yra viena iš Sutarties šalių, reikia nustatyti Sąjungos poziciją.
            
            
               4.TEISINIS PAGRINDAS
            
            
               4.1.Procedūrinis teisinis pagrindas
            
            
               4.1.1. Principai
            
            
               
                  Sutarties dėl Europos Sąjungos veikimo (SESV) 218 straipsnio 9 dalyje numatyti Tarybos sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
               
               
                  Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                     3
                  .
               
            
            
               4.1.2. Taikymas aptariamuoju atveju
            
            
               Ministrų taryba yra susitarimu, t. y. Sutartimi, įsteigtas organas.
            
            
               Aktas, kurį turi priimti Ministrų taryba, yra teisinę galią turintis aktas. Numatomas aktas bus privalomas pagal tarptautinę teisę, vadovaujantis Sutarties 21 straipsnio d punktu.
            
            
               Numatomu aktu susitarimo institucinė struktūra nepapildoma ir nekeičiama.
            
            
               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu laikomasi tam tikros pozicijos, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
            
            
               Atsižvelgiant į tai, kad numatomu aktu siekiama kelių tikslų arba jį sudaro kelios dalys, kurie (-ios) yra neatsiejamai susiję (-usios) ir nė vienas (-a) iš jų nėra tik papildomas (-a), sprendimo pagal SESV 218 straipsnio 9 dalį materialinis teisinis pagrindas išimties tvarka turės apimti įvairius atitinkamus teisinius pagrindus.
            
            
               4.2.2.Taikymas aptariamuoju atveju
            
            
               Numatomas aktas dėl sekretoriato būstinės yra organizacinio pobūdžio, todėl yra būtinas tam, kad Sutartis veiktų tinkamai. Pačia Sutartimi siekiama tikslų kelių, geležinkelių ir vidaus vandens kelių transporto srityse, kurioms taikomas SESV 91 straipsnis, taip pat jūrų transporto srityje, kuriai taikoma SESV 100 straipsnio 2 dalis, ir su šiomis sritimis susijusios dalys reglamentuojamos Sutartyje. Numatomas aktas yra horizontalaus pobūdžio, todėl jis yra susijęs su visais šiais elementais. Visi šie elementai yra neatsiejamai susiję ir nė vienas iš jų nėra papildomas kito atžvilgiu.
            
            
               
                  Todėl siūlomo sprendimo materialinis teisinis pagrindas apima šias nuostatas: SESV 91 straipsnį ir 100 straipsnio 2 dalį.
               
            
         
         
            
               
                  4.3.
                        Išvada
               
               
                  Siūlomo sprendimo teisinis pagrindas turėtų būti SESV 91 straipsnis ir 100 straipsnio 2 dalis kartu su SESV 218 straipsnio 9 dalimi.
               
               
            
            
               
            
               2017/0278 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi pagal Transporto bendrijos steigimo sutartį įsteigtoje Ministrų taryboje
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 91 straipsnį ir 100 straipsnio 2 dalį kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Transporto bendrijos steigimo sutartis (toliau – Sutartis) buvo Sąjungos pasirašyta Tarybos sprendimu [...]
                  4
               ;
            
            
               (2)pagal Sutarties 41 straipsnio 3 dalį ji laikinai taikoma Europos Sąjungai ir XXX nuo [XXX];
            
            
               (3)pagal Sutarties 21 straipsnio d punktą Ministrų taryba turi priimti sprendimą dėl nuolatinio sekretoriato būstinės;
            
            
               (4)tikslinga nustatyti poziciją, kurios Sąjungos vardu turi būti laikomasi Ministrų taryboje, nes sprendimas dėl nuolatinio sekretoriato būstinės bus privalomas Sąjungai;
            
            
               (5)tikslinga pritarti tam, kad nuolatinio sekretoriato būstinė būtų Belgrade. Šiam pasirinkimui iš esmės pritaria Pietryčių Europos šalys, be to, Belgradas yra vienos iš tų šalių teritorijoje, todėl tai galėtų padėti sėkmingai įgyvendinti Sutartį,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Pozicija, kurios Sąjungos vardu turi būti laikomasi pirmajame Ministrų tarybos posėdyje, grindžiama prie šio sprendimo pridėtu Ministrų tarybos sprendimo projektu.
            
         
         
            
            
               Neesminiams sprendimo projekto pakeitimams Sąjungos atstovai Ministrų taryboje gali pritarti be papildomo Tarybos sprendimo.
            
            
               2 straipsnis
            
            
               Šis sprendimas skirtas Komisijai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  *Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.
               
               
                  
                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC
               
               
                  
                     (3)
                  2014 m. spalio 7 d. Teisingumo Teismo sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai. 
               
               
                  
                     (4)
                  OL L , , p. .
               
            
      
    ---documentbreak--- 
      
         
               EUROPOS KOMISIJA
            Briuselis, 2017 11 03
            COM(2017) 635 final
            PRIEDAS
            prie
            Tarybos sprendimo
            dėl pozicijos, kurios Europos Sąjungos vardu turi būti laikomasi pagal Transporto bendrijos steigimo sutartį įsteigtoje Ministrų taryboje
            
               
         
         
            
               PRIEDAS
            
            
               [Šis akto projektas pridedamas prie Tarybos sprendimo]
            
            
               TRANSPORTO BENDRIJOS MINISTRŲ TARYBOS
            
            
               SPRENDIMO NR. 2017/1 PROJEKTAS
            
            
            
               D/2017/1/MC-TC, 2017 m. … … d.: dėl Transporto bendrijos nuolatinio sekretoriato būstinės
            
            
            
               TRANSPORTO BENDRIJOS MINISTRŲ TARYBA,
            
            
               atsižvelgdama į Transporto bendrijos steigimo sutartį, ypač į jos 21 straipsnio d punktą,
            
            
            
               NUSPRENDĖ:
            
            
               Vienintelis straipsnis
            
            
               Transporto bendrijos nuolatinio komiteto būstinė yra Belgrade.
            
            
            
               Priimta [Briuselyje] 2017 m. … … d.
            
            
            
               Ministrų tarybos vardu
            
            
               ……………………………